Premierul Marcel Ciolacu a reacționat la scandalul privind decontarea pentru bugetari a unui consult oftalmologic în valoare de 500 de lei. Ciolacu a explicat că este o cerință europeană, iar decontările de 500 de lei vor fi accesate doar de către cei care au nevoie.
”Este o cerință europeană, cu decontările pentru ochelari până în 500 de lei. În rest vorbim despre majorări între 5% și 15%
Nu putem face legi pentru o anumită categorie, doar pentru că ne putem judeca între noi și ne putem da dreptate. Guvernul trebuie să acopere întreaga umbrelă.
În ceea ce privește decontarea pentru ochelari. Guvernul își permite 500 de lei, dar acești bani vor fi accesați doar dacă ai nevoie de ei pentru consult oftalmologic”, a spus Marcel Ciolacu.